**Құдайдың шынымен бар екенін қалай біле аламын?**

***«Ал сенім артпай Құдайға ұнау мүмкін емес. Құдайға келген әркім Оның бар екеніне сенуге және Өзін іздеп, жақыннан танығысы келгендерді Құдайдың жарылқайтынына илануға тиіс.»***

***(Еврейлерге 11:6)***

Эдвин Орр деген кісі бір жас ұшқышты қауымға шақырған еді. Сол ұшқыш болса сол шақыруды қабылдамай: «Мен атеистпін; Маған ешқандай дін қажет емес», - деді. Дегенмен, Эдвин Орр өте білікті те білімде адам болған еді. Ол: «Сізге бірнеше сұрақ қоя аламын ба?» деп сұрады. Бұл оңай болады деп ойлаған ұшқыш: «Әрине, қоя беріңіз», - деді.

«Біріншіден, - деп сұрады Орр, - сіз дүниедегі нәрселердің бәрін білесіз бе?»

«Әрине жоқ.» Оррды таң қалдыруға тырысып, ол тіпті Эйнштейннің барлық ғалымдардың жалпы білімнің аз бөлігін ғана зерттегенін айтқанын түсіндіріп, кішіпейілділікпен: «Ал мен болсам сол жалпы білімнің аз бөлігінің аз бөлігін ғана білетінімді мойындаймын», - деп қосты.

Орр оның бірінші раундта жеңіске жеткенін біле отырып: «Жақсы», - деді.

«Енді екінші сұрақ мынау. Ендеше, сол сіз білмейтін нәрселердің ішінде Құдай болуы мүмкін бе?» Ұшқыш болса біраз сасқалақтап қалды. Орр сөзін жалғастырып: «Жалпы білімнің бәрін 100% деп алсақ, сіз сол жүз пайыздың қанша пайызын білесіз - 10% ба?» деп сұрады.

«Он пайыз!?» — деп таң қалды ұшқыш: «Бір пайыздан да азырақ шығар!» деді ол. Сонда Орр: «Жақсы, бір пайыз делік. Ендеше, сол сіз білмейтін 99 пайыздың ішінде Құдай болуы мүмкін бе?» деп сұрады қайтадан.

«Иә», — деп мойындады ұшқыш. Бұрын соңды әлемнің ең үлкен агностиктері мен атеисттерімен пікірталасқа түскен Орр былай деді: «Сіз мен сөйлескен барлық аттеисттердің ішіндегі ең керемет атеистсіз. Бірнеше минут бұрын сіз Құдай жоқ деп айтып едіңіз, ал қазір Құдай бар болуы мүмкін деп айтып тұрсыз».